**МЕРОПРИЯТИЯ**

**ПРОВЕДЕНИ ОТ НАРОДНО ЧИТАЛИЩЕ „ПОСТОЯНСТВО“ 1856 г. – ЛОМ**

**ПРЕЗ 2020 г.**

През изминалата 2020 г. Народно читалище „Постоянство“ 1856 - Лом, спазвайки всички Наредби и Заповеди на Министерството на здравеопазването срещу борбата и разпространението на КОВИД 19, проведе следните мероприятия:

**Библиотека:**

Проведени над 8 учебни часа в компютърната зала и детския отдел на Библиотеката по различни теми в областта на историята, краезнание и литературознание. Свързани с учебния процес и в помощ на учениците от училищата в община Лом.

По повод годишнини на събития и личности от Национално и местно значение бяха подготвени и излъчени: радиопредавания, презентации и публикации в местния и централен печат, както и фото-изложби, посветени на проф. Тодор Боров, Петър Берковски, „местни обичай и традиции“.

В началото на 2020 г. се проведоха редица срещи с хората от социалните домове в общината, на които бе представена книгата „Много лета, благи лета“ на Михаил Донченец, както и среща с автора.

В навечерието на 3 март-Националния празник на страната, съвместно с Историческия музей, се проведоха традиционните „Часове по родолюбие“ с ученици от общинските училища.

През месец юни, при частично разхлабване на ограничителните мерки се проведе рецитал, посветен на 170 годишнината от рождението на Патриарха на българската литература Иван Вазов.

По повод празника на Лом „Вяра, Надежда, Любов“, Библиотеката проведе онлайн-среща, свързана с историята, настоящето и бъдещето на града. В срещата се включиха училища, държавни институции и граждани.

През 2020 г. за четиринадесета поредна година ес проведе и Националният литературен конкурс „Яна Язова“. Поради въведените противоепидемични мерки, обявяването на наградените участници в него се проведе онлайн.

**Обединената школа по изкуствата „Проф. Йордан Гаврилов“** проведе своите ежегодни класни продукции, както и заключителния годишен концерт на възпитаниците от отделите „Музика“ и „Балет“.

**Художествено – творческа дейност**

Дейностите на художествено-творческите колективи на Читалището през 2020 г. не можаха да бъдат осъществени така, както бяха предвидени и приети в Плана за дейността на Читалището.

При спазване на строги хигиено-санитарни и противоепидемични Драматичен театър „Кр. Пишурка“ представи своята нова постановка „Двубой“ – мюзикъл по Ив. Вазов, музика Димитър Вълчев, режисьор Николай Априлов.

С участието на Формацията за шлагерни песни „Екатерина Ванкова“, Вокална група „Хармония“, Балетния състав на читалището, възпитаници от ОШИ „Проф. Йордан Гаврилов“, детски танцов състав „Дунавче“ и танцов състав „Дунав“, с концерт-спектакъл „Аз съм България“ бе отбелязана 142 – а годишнина от Освобождението.

От 21 до 27 септември се проведе XIII-ят Фестивал на любителските театри на името на Кръстьо Пишурка „ЛОМ-2020“. Участие в него взеха 17 любителски състава от цялата страна.

Драматичен театър „Кр. Пишурка“ участва в Международния онлайн фестивал на любителските театри „Онгъл фест“ Болград 2020 с постановката „Българи от старо време“ мюзикъл по А. Константинов, музика Александър Карастоянов, либрето Коста Райнов, постановка Николай Априлов.

Фолклорен танцов състав „Дунав“ и Детски танцов състав „Дунавче“ реализираха участие в Международния фолклорен фестивал в гр. Видин, Фолклорен фестивал гр. Мездра, Международен фолклорен фестивал „Приятели на България“ в курортен комплекс „Албена“, XIV-и онлайн Международен фестивал на българската култура „Българи да си останем“ в гр. Рени – Украйна.

**Литературен клуб „Кръстьо Пишурка“**

През 2020 година творците от литературния клуб „Кръстьо Пишурка” участваха в национални и международни литературни конкурси и завоюваха общо 57 колективни и индивидуални награди. Представиха се в следните конкурси:

тридесет и седми национален младежки конкурс за поезия „Веселин Ханчев”***,***

първи национален литературен конкурс „Асен Разцветников”,

четиринадесети национален литературен конкурс за поезия „Биньо Иванов”,

литературния конкурс в памет на акад. Николай Лилиев,

четвърти международен поетичен фестивал „Есенни щурци 2020”,

девети поетичен конкурс „Доброглед”,

четвърти национален конкурс за къс разказ „Мостове“,

литературен конкурс „Лиричен кръстопът на музите”,

международен литературен конкурс „Небесни меридиани“***,***

национален литературен конкурс „Ний всички сме деца на майката земя”,

Национален конкурс „Възкресение Христово” – 2020,

ХІV Национален конкурс за поетеси „ДОРА ГАБЕ`2020,

Национален конкурс за лирично стихотворение на името на ПЕТКО И ПЕНЧО СЛАВЕЙКОВИ – 2020 година,

Международен поетичен конкурс за хора с увреждания „Огърлица от разЛОМени слова”,

[Литературен](https://www.facebook.com/dobri.chintulov1935/photos/a.367202866819337/1291228497750098/?type=3&theater) конкурс „Рада Казалийска-2020“

Двадесет и осми националин ученически конкурс под наслов „Учредяване на българската екзархия – 1870 г. – венец на църковно-националните борби“

След спечеления международен литературен конкурс „Нов живот” в Атина през 2020 година Александър Александров издаде книгата си „Дунавски разкази”, чиято премиера предстои.

Гр. Лом Председател:

/ Н. Трайкова /